ইসরায়েলের সামরিক স্থাপনায় হিজবুল্লাহর হামলা, ১৪ সেনা আহত
ইসরায়েলের উত্তরাঞ্চলের একট সামরিক স্থাপনায় লেবাননের সশস্ত্র হিজবুল্লাহ গোষ্ঠী নতুন করে ক্ষেপণাস্ত্র ও ড্রোন হামলা চালিয়েছে। এতে ১৪ সেনা আহত হয়েছে বলে জানিয়েছে ইসরায়েল।লেবাননে ইসরায়েলের একটি বিমান হামলায় হিজবুল্লাহর কয়েকজন সদস্য নিহত হওয়ার ঘটনার বদলায় বুধবার ইসরায়েলি সামরিক স্থাপনায় এ হামলা হয়।ইসরায়েলের সেনাবাহিনী বলেছে, আহত ছয় সেনার অবস্থা গুরুতর। সেনাবাহিনী আরও জানায়, লেবানন থেকে বেদুঈন গ্রাম আরব-আল আরামশে অভিমুখে ছোড়া কয়েকটি ট্যাংক-বিধ্বংসী ক্ষেপণাস্ত্র এবং ড্রোন চিহ্নিত করার পর সেগুলো যেখান থেকে ছোড়া হয়েছে সেই জায়গায় আঘাত হানা হয়েছে।”আল-আরামশে গ্রামে ইসরায়েলি সেনারা একটি কমিউনিটি সেন্টারে ছিল বলে জানিয়েছে ইসরায়েলের ইনেট নিউজ সাইট।ইসরায়েল এর আগে মঙ্গলবার লেবাননের দক্ষিণে বিমান হামলা চালায়। এতে তিনজন নিহত হয়। তাদের মধ্যে হিজবুল্লাহর একজন ফিল্ড কমান্ডারও ছিলেন বলে জানা গেছে লেবাননের নিরাপত্তা সূত্রে।ইসরায়েলের সেনাবাহিনী এবং লেবাননের সশস্ত্র গোষ্ঠী হিজবুল্লাহ ছয়মাস আগে গাজায় যুদ্ধের শুরু থেকেই পাল্টাপাল্টি হামলা চালিয়ে আসছে। তাদের এ লড়াই আরও বিস্তৃত পরিসরে ছড়িয়ে পড়ার ঝুঁকি নিয়ে উদ্বেগ বেড়েছে।

লেবাননে ইসরায়েলের বিমান হামলায় হিজবুল্লাহর কয়েকজন সদস্য নিহত হওয়ার বদলায় ইসরায়েলি সামরিক স্থাপনায় এ হামলা হয়।